CELEX: 62020CN0332
Language: et
Date: 2020-07-22 00:00:00
Title: Kohtuasi C-332/20: Eelotsusetaotlus, mille on esitanud Consiglio di Stato (Itaalia) 22. juulil 2020. aastal – Roma Multiservizi spa ja Rekeep spa versus Roma Capitale ja Autorità Garante della Concorrenza e del Mercato

5.10.2020   
            
            
               ET
            
            
               Euroopa Liidu Teataja
            
            
               C 329/6
            
         
      Eelotsusetaotlus, mille on esitanud Consiglio di Stato (Itaalia) 22. juulil 2020. aastal – Roma Multiservizi spa ja Rekeep spa versus Roma Capitale ja Autorità Garante della Concorrenza e del Mercato
      (Kohtuasi C-332/20)
      (2020/C 329/08)
      Kohtumenetluse keel: itaalia
      
         Eelotsusetaotluse esitanud kohus
      
      Consiglio di Stato (Itaalia kõrgeima halduskohtuna tegutsev riiginõukogu)
      
         Põhikohtuasja pooled
      
      
         Kaebajad: Roma Multiservizi spa ja Rekeep spa
      
         Vastustajad: Roma Capitale ja Autorità Garante della Concorrenza e del Mercato
      
         Eelotsuse küsimused
      
      
                  1.
               
               
                  Kas Euroopa Liidu õigusega ja direktiivi 2014/24/EL (1) põhjenduste 14 ja 32 ning artiklite 12 ja 18 ning direktiivi 2014/23/EL (2) artikli 30 õige tõlgendusega – sealhulgas ELTL artikli 107 seisukohast – on kooskõlas, et 30 %-lise miinimummäära – mis on riigi seadusandja poolt selle valdkonna kohtupraktikas kehtestatud Euroopa Liidu õiguse põhimõtete alusel sobivaks peetav määr – kindlaks tegemisel eraõigusliku osaniku osaluse korral avaliku ja erasektori segaosalusega äriühingus peab arvesse võtma üksnes ametlikku/dokumentidest nähtuvat osalust kõnealuses osanikus või võib – või isegi peab – hankemenetluse algatanud haldusasutus arvesse võtta oma kaudset osalust hankemenetluses osalevas eraõiguslikus osanikus?
               
            
                  2.
               
               
                  Kas juhul, kui vastus eelnevale küsimusele on jaatav, on Euroopa Liidu õiguse põhimõtetega, eelkõige konkurentsi, proportsionaalsuse ja sobivuse põhimõtetega kooskõlas, et hankemenetluse algatanud haldusasutus võib hankemenetlusest kõrvale jätta hankemenetluses osaleva eraõigusliku osaniku, kelle tegelik osalus asutatavas avaliku ja erasektori segaosalusega äriühingus jääb avaliku sektori tuvastatud otsese või kaudse osaluse tulemusel tegelikult alla 30 %?
               
            
         (1)  Euroopa Parlamendi ja nõukogu 26. veebruari 2014. aasta direktiiv 2014/24/EL riigihangete kohta ja direktiivi 2004/18/EÜ kehtetuks tunnistamise kohta (ELT 2014, L 94, lk 65).
      
         (2)  Euroopa Parlamendi ja nõukogu 26. veebruari 2014. aasta direktiiv 2014/23/EL kontsessioonilepingute sõlmimise kohta (ELT 2014, L 94, lk 1).